CELEX: 32008R0404
Language: lt
Date: 2008-05-06 00:00:00
Title: 2008 m. gegužės 6 d. Komisijos reglamentas (EB) Nr. 404/2008, kuriuo iš dalies keičiamas Tarybos reglamento (EEB) Nr. 2092/91 dėl ekologinės žemės ūkio produktų gamybos II priedas, kad būtų leista naudoti spinozadą, kalio hidrokarbonatą, vario oktanoatą ir etileną

7.5.2008   
            
            
               LT
            
            
               Europos Sąjungos oficialusis leidinys
            
            
               L 120/8
            
         
      KOMISIJOS REGLAMENTAS (EB) Nr. 404/2008
   2008 m. gegužės 6 d.
   kuriuo iš dalies keičiamas Tarybos reglamento (EEB) Nr. 2092/91 dėl ekologinės žemės ūkio produktų gamybos II priedas, kad būtų leista naudoti spinozadą, kalio hidrokarbonatą, vario oktanoatą ir etileną
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. birželio 24 d. Tarybos reglamentą (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų (1), ypač į jo 7 straipsnio 3 dalį,
   kadangi:
   
               (1)
            
            
               Reglamento (EEB) Nr. 2092/91 7 straipsnio 4 dalyje numatyta tvarka tam tikros valstybės narės pateikė informaciją kitoms valstybėms narėms ir Komisijai, siekdamos įtraukti tam tikrus produktus į to reglamento II priedą.
            
         
               (2)
            
            
               Komisija sušaukė ad hoc ekspertų grupę, kad ekspertai, atsižvelgdami į ekologinės žemdirbystės principus, pateiktų rekomendacijas dėl leidimų naudoti spinozadą, kalio hidrokarbonatą ir vario oktanoatą ekologinėje žemdirbystėje suteikimo ir leidimų naudoti etileną citrusams nužalinti ir bulvių bei svogūnų ūglių augimui slopinti suteikimo.
            
         
               (3)
            
            
               Ekspertų grupė 2008 m. sausio 22 ir 23 d. (2) pateikė Komisijos tarnyboms ataskaitą, kurioje rekomenduojama suteikti leidimus laikantis tam tikrų sąlygų naudoti spinozadą, kalio hidrokarbonatą ir vario oktanoatą ir pratęsti leidimų laikantis tam tikrų sąlygų naudoti etileną citrusams nužalinti ir bulvių bei svogūnų ūglių augimui slopinti galiojimą. Atsižvelgdama į šios ekspertų grupės ataskaitą ir toliau pateiktas aplinkybes Komisija mano, kad reikėtų suteikti leidimus naudoti tam tikrus produktus ekologinėje žemdirbystėje ir pratęsti leidimo naudoti etileną galiojimą.
            
         
               (4)
            
            
               Spinozadas – tai naujas mikrobinės kilmės insekticidas, kuris, kaip nustatyta, yra būtinas kontroliuojant kai kuriuos pagrindinius kenkėjus ir kurį naudojant didinamas priemonių, skirtų apsaugoti kultūras nuo kitų kenkėjų, gamybos sistemos tvarumas. Tačiau naudojant šią medžiagą rizika kitiems organizmams turėtų būti labai sumažinta.
            
         
               (5)
            
            
               Prieš įtraukiant spinozadą į sąrašą reikėtų išsiaiškinti, ar mikroorganizmus apskritai leidžiama naudoti ekologinėje žemdirbystėje kenkėjams ir ligoms kontroliuoti, o mikroorganizmų išskiriamos medžiagos turi būti išvardytos atskirai.
            
         
               (6)
            
            
               Nustatyta, kad kalio hidrokarbonatas yra būtinas kovojant prieš daugelio kultūrų grybelines ligas, ir naudojant šią medžiagą tam tikrose apsaugos nuo kenkėjų priemonėse būtų galima naudoti mažiau vario ir sieros.
            
         
               (7)
            
            
               Vario oktanoatas – tai naujas vario preparatas, kurį galima naudoti tuo pačiu tikslu kaip ir kitus vario junginius, kurie jau įtraukti į Reglamento (EEB) Nr. 2092/91 II priedo B dalį. Visas vario kiekis, skirtas sunaudoti per vieną sezoną, yra mažesnis, jei naudojamas vario oktanoatas.
            
         
               (8)
            
            
               Etilenas jau yra įtrauktas į Reglamento (EEB) Nr. 2092/91 II priedo B dalį kaip tradiciškai ekologinėje žemdirbystėje naudojama medžiaga. Reikėtų tos medžiagos naudojimo sąlygose nurodyti dvi papildomas jos naudojimo sritis, kurios laikomos svarbiausiomis: citrusams nužalinti, jei toks apdorojimas atliekamas pagal vaisinių muselių daromos žalos prevencijos strategiją, ir sandėliuojamų bulvių ir svogūnų ūglių augimui slopinti.
            
         
               (9)
            
            
               Todėl reikėtų atitinkamai iš dalies pakeisti Reglamento (EEB) Nr. 2092/91 II priedą.
            
         
               (10)
            
            
               Šiame reglamente numatytos priemonės atitinka pagal Reglamento (EEB) Nr. 2092/91 14 straipsnį įsteigto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2092/91 II priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2008 m. gegužės 6 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 198, 1991 7 22, p. 1. Reglamentas su paskutiniais pakeitimais, padarytais Komisijos reglamentu (EB) Nr. 123/2008 (OL L 38, 2008 2 13, p. 3).
   
      (2)  Ad-hoc ekspertų grupės 2008 m. sausio 22–23 d. pesticidų naudojimo ekologiško maisto gamyboje ataskaita http://ec.europa.eu/agriculture/qual/organic/publi/pesticides_en.pdf
   
      PRIEDAS
      Reglamento (EEB) Nr. 2092/91 II priedas iš dalies keičiamas taip:
      B dalies „Pesticidai“ 1 punktas „Augalų apsaugos produktai“ iš dalies keičiamas taip:
      
                  1)
               
               
                  II lentelė „Mikroorganizmai, naudojami kenkėjams biologiškai kontroliuoti“ pakeičiama šia lentele:
                  „II.   Mikroorganizmai, naudojami kenkėjams ir ligoms biologiškai kontroliuoti
                  
                              Pavadinimas
                           
                           
                              Apibūdinimas; sudėties reikalavimai; naudojimo sąlygos
                           
                        
                              Mikroorganizmai (bakterijos, virusai ir grybai)
                           
                           
                              Tik genetiškai nemodifikuoti štamai, kaip apibrėžta Europos Parlamento ir Tarybos direktyvoje 2001/18/EB (1)
                              
                           
                        
                     
                  IIa   Mikroorganizmų išskiriamos medžiagos
                  
                              Pavadinimas
                           
                           
                              Apibūdinimas; sudėties reikalavimai; naudojimo sąlygos
                           
                        
                              Spinozadas
                           
                           
                              Insekticidas
                              Tik jeigu jį išskiria genetiškai nemodifikuoti štamai, kaip apibrėžta Direktyvoje 2001/18/EB
                              Tik jeigu imamasi priemonių, kad būtų sumažinta rizika pagrindiniams parazitams ir atsparumo įgijimo rizika
                              Poreikį pripažino kontrolės įstaiga arba institucija
                           
                        
            
                  2)
               
               
                  IV lentelė „Kitos medžiagos, tradiciškai naudojamos ekologiškai ūkininkaujant“ iš dalies keičiama taip:
                  
                              a)
                           
                           
                              stulpelyje „Pavadinimas“ su variu susijęs įrašas pakeičiamas taip:
                              „Vario hidroksido, vario oksichlorido, (tribazio) vario sulfato, vario oksido ir vario oktanoato pavidalu egzistuojantis varis“
                           
                        
                              b)
                           
                           
                              įrašas „Etilenas“ pakeičiamas taip:
                              
                                          Pavadinimas
                                       
                                       
                                          Apibūdinimas; sudėties reikalavimai; naudojimo sąlygos
                                       
                                    
                                          „(*) Etilenas
                                       
                                       
                                          Bananų, kivių ir rytinių persimonų nužalinimas; citrusinių vaisių nužalinimas, tik jei tai yra vaisinių muselių daromos žalos citrusų vaisiams prevencijos strategijos dalis; ananasų žydėjimo indukcija; bulvių ir svogūnų ūglių augimo slopinimas
                                          Poreikį pripažino kontrolės įstaiga arba institucija“
                                       
                                    
                        
            
                  3)
               
               
                  V lentelėje „Kitos medžiagos“ įtraukiamas šis įrašas:
                  
                              Pavadinimas
                           
                           
                              Apibūdinimas; sudėties reikalavimai; naudojimo sąlygos
                           
                        
                              „Kalio bikarbonatas
                           
                           
                              Fungicidas“
                           
                        
            
         (1)  OL L 106, 2001 4 17, p. 1.“